53. ΒΑΣΙΛΙΚΟΝ ΔΙΑΤΑΓΜΑ της 22/24 Μαρτ. 1949 Περί εισαγωγής εις την Δωδεκάνησον των νομοθεσιών περί τελών χαρτοσήμου και περί φόρου μεταβιβάσεως ακινήτων και πλοίων. Έχοντες υπ’ όψιν το άρθρ. 1 του υπ’ αριθ. 655 της 29 Απρ. 1948 Ν.Δ/τος «περί του τρόπου εισαγωγής εις την Δωδεκάνησον φορολογικών κλπ. Νόμων, αρμοδιότητος του Υπουργείου Οικονομικών και διαχειρίσεως των περιουσιακών στοιχείων του Ελληνικού Δημοσίου κλπ.», προτάσει των Ημετέρων του Προέδρου της Κυβερνήσεως και των επί της Δικαιοσύνης και επί των Οικονομικών Υπουργών, κατόπιν της υπ’ αριθ. 123 της 23 Φεβρ. 1949 συμφώνου γνώμης του Συμβουλίου της Επικρατείας, απεφασίσαμεν και διατάσσομεν: Τέλη χαρτοσήμου Άρθρ.1.-1.Από 1 Μαΐου 1949 εισάγονται εν Δωδεκανήσω άπασαι αι διατάξεις της δια του Δ/τος της 28 Ιουλ. 1931 «περί κώδικος των νόμων περί τελών χαρτοσήμου», κωδικοποιηθείσης Νομοθεσίας «περί τελών χαρτοσήμου», ως ετροποποιήθησαν και συνεπληρώθησαν μέχρι τούδε, ως και πάσα διάταξις περιλαμβανομένη εις άλλον νόμον αφορώσα τα τέλη χαρτοσήμου, μετά των εις εκτέλεσιν τούτων εκδεδομένων Δ/των και Υπουργικών αποφάσεων. 2.Διατάξεις ειδικών Νόμων, δι’ ων, κατά παρέκκλισιν από των διατάξεων της εισαγομένης νομοθεσίας, ορίζονται ή επιτρέπεται να ορίζωνται δια πράξεων της Διοικήσεως μειωμένα τέλη ή ατέλειαι υπέρ ωρισμένων φυσικών ή Νομικών προσώπων, Οργανισμών, Ιδρυμάτων κλπ, επεκτείνονται και εις την Δωδεκάνησον. Άρθρ.2.-1.Τα κατά την εισαγομένην Νομοθεσίαν πάγια τέλη χαρτοσήμου μειούνται εν Δωδεκανήσω εις το 1/2 αυτών. Βλ. και άρθρ. δωδέκατον Β.Δ. 12/15 Σεπτεμβρίου 1949. 2.Εφ’ όσον το εκ της κατά την προηγουμένην παράγραφον μειώσεως των παγίων τελών προκύπτον τέλος εγγράφου τινός περιέχει κλάσμα εκατοντάδος δραχμών το κλάσμα τούτο στρογγυλοποιείται εις πλήρη εκατοντάδα δραχμών. ΄Αρθρ.3.-Από της εισαγωγής της περί τελών χαρτοσήμου Νομοθεσίας εν Δωδεκανήσω αίρεται εκ της κυκλοφορίας το αυτόθι κυκλοφορούν εξ επισημάνσεως κινητόν επίσημα ποσών των κλάσεων. Επί δίμηνον από της ανωτέρω χρονολογίας το αιρόμενον εκ της κυκλοφορίας κινητόν επίσημα, προσαγόμενον εις τα αυτόθι Δημόσια Ταμεία, ανταλλάσσεται δι’ ίσης αξίας κινητού επισήματος οιασδήποτε κλάσεως εκ των υπό της εισαγομένης Νομοθεσίας προβλεπομένων. Άρθρ 4.-(Εισάγεται εν Δωδεκανήσω η νομοθεσία περί φορολογίας μεταβιβάσεως ακινήτων και πλοίων βλ. τόμ. 27 σελ. 47). ΤΕΛΙΚΑΙ ΔΙΑΤΑΞΕΙΣ Άρθρον 5 1.Από της εν παρ. 1 του άρθρ. 1 και της εν παραγρ. 1 του άρθρ. 4 του παρόντος Δ/τος χρονολογίας καταργούνται εκ του υπ’ αριθ. 40 της 16 Φεβρ. 1939 Κυβ. Δ/τος, του τιτλοφορουμένου «Κανονισμός περί τελών επί των εργασιών και περί των αμέσων και εμμέσων φόρων» της Ιταλικής Διοικήσεως, ως τούτο ετροποποιήθη και συνεπληρώθη δια Δ/των και δια Προκηρύξεων ή Αποφάσεων της Ελληνικής Στρατιωτικής και Πολιτικής Διοικήσεως: α)το άρθρ. 1 έως 28 του ΤΙΤΛΟΥ Ι,29 έως 34 του ΤΙΤΛΟΥ ΙΙ,66 έως 85 του ΤΙΤΛΟΥ V του Παραρτήματος Β΄, ως και το άρθρ. 85 έως 91 του ΤΙΤΛΟΥ VI του αυτού Παραρτήματος, μόνον όσον αφορά την εφαρμογήν αυτών επί θεμάτων των καταργουμένων ΤΙΤΛΩΝ Ι, ΙΙ και V., β)Οι αριθμοί 1 έως 79,80 (11-16) έως 82,84 έως 85,87 (1-22) έως 89,91,94 και 95 (εδ. α΄ και β΄)του εν συνεχεία του άνω Παραρτήματος Β΄ ακολουθούντος Πίνακος υπό τίτλον «ΦΟΡΟΙ ΔΙΑΦΟΡΟΙ ΕΠΙ ΤΩΝ ΥΠΟΘΕΣΕΩΝ. ΜΕΡΟΣ ΔΕΥΤΕΡΟΝ. ΔΙΑΤΙΜΗΣΙΣ, ΤΙΤΛΟΣ Ι ο , ΠΡΑΞΕΙΣ. ΑΣΤΙΚΑΙ ΚΑΙ ΔΙΟΙΚΗΤΙΚΑΙ», ως και πάσα ετέρα διάταξις ισχύουσα εν Δωδεκανήσω και αφορώσα εις τέλη χαρτοσήμου επί οιωνδήποτε εγγράφων, καθ’ οιονδήποτε τρόπον (δια σφραγιστού χάρτου, κινητού επισήματος ή αμέσου καταβολής) εισπραττόμενα. γ)τα άρθρ. 1 έως 36 του ΤΙΤΛΟΥ Ι του Παραρτήματος Γ΄, ως και τα άρθρ. 57 έως 68 του ΤΙΤΛΟΥ ΙΙΙ του αυτού Παραρτήματος, μόνον όσον αφορά την εφαρμογήν αυτών επί θεμάτων των καταργουμένων άρθρ. 1 έως 36 του ΤΙΤΛΟΥ Ι του Παραρτήματος τούτου και δ)Αι υπ’ αριθ. 1 έως 52 διατιμήσεις του εν τέλει του Παραρτήματος Γ΄ Τμήματος, του επιγραφομένου «Φόροι καταχωρήσεως και κληρονομίας. Μέρος δεύτερον.–Διατίμησις. ΜΕΡΟΣ Ι, ΜΕΤΑΒΙΒΑΣΕΙΣ ΕΠΑΧΘΕΙ ΤΙΤΛΩ», ως και το ΜΕΡΟΣ ΙΙ του αυτού Τμήματος. 2.Αι κατά την έναρξιν της ισχύος των εισαγομένων νομοθεσιών υφιστάμεναι οιαιδήποτε εκκρεμότητες ως και αι μέχρι της χρονολογίας ταύτης διαπραχθείσαι παραβάσεις των καταργουμένων διατάξεων, εξακολουθούσι διεπόμεναι υπό των διατάξεων τούτων. Άρθρ.6.-1.Η ισχύς του παρόντος Δ/τος άρχεται από της δια της Εφημερίδος της Κυβερνήσεως δημοσιεύσεώς του. 2.Εις τους αυτούς επί της Δικαιοσύνης και των Οικονομικών Υπουργούς ανατίθεμεν την δημοσίευσιν και εκτέλεσιν του Δ/τος τούτου. (Αντί για τη σελ. 93(α) Σελ. 93(β) Τεύχος 1328 Σελ. 69 Κώδικας Τελών Χαρτοσήμου 28.Α.α.53 